# Les Voyages Advantureux de Fernand Mendez Pinto/Chap. 96.

Vovlant maintenant raconter ce que i’ay deſia dit cy-deuant, comme nous fuſmes partis de ces deux villes nommées Pacan & Nacau, nous continuaſmes noſtre route à mont la riuiere ; & ainſi priſonniers comme nous eſtions, nous arriuaſmes à vne autre ville nommée Mindoo, quelque peu plus grande qu’aucune de celles dont nous eſtions partis, en laquelle du coſté de terre, à demie lieuë de la ville il y auoit vn grand lac d’eau ſalée, & quantité de ſaline à l’entour. Les Chinois nous aſſeuroient que ce meſme lac auoit flus & reflus comme la mer, & qu’il s’eſtendoit plus de deux cens lieuës dans le païs, où il rendoit de reuenu tous les ans au Roy de la Chine, cent mille Taeis ſeulement, du tiers que l’on tiroit du ſel ; & qu’outre cela la ville luy en rendoit autres cent mille pour les meſtiers de ſoye tant ſeulement. Ie ne parle point du camphre, du ſucre, de la porcelaine, du vermillon & du vif-argent ; deſquelles choſes il y auoit grande quantité. Plus outre que cette ville de deux lieues il y auoit douze maiſons fort longues en maniere de magazins, où vne grande quantité de gens trauailloient à fondre & purifier le cuivre ; vn tintamarre que les marteaux faiſoient y eſtoit ſi eſtrange, que s’il y a choſe ſur la terre qui puiſſe repreſenter l’Enfer ce ne doit eſtre que celle-cy : & pour recognoiſtre la cauſe de cet extraordinaire bruit, nous vouluſmes ſçauoir d’où il procedoit, & viſmes qu’il y auoit en chacune de ces maiſons quarante fourneaux, à raiſôn de vingt de chaque coſté ; auec quarante groſſes enclumes, ſur chacune deſquelles huict hommes frappoient par meſure, & ſi à la haſte que les yeux ne pouuoient preſque en diſcerner les coups, de ſorte qu’en chacune de ces douze maiſons ils y trauailloient trois cens vingt hommes, qui faiſoient en tout dans les douze maiſons huict mille huict cens quarante ouuriers, outre vn autre grand nombre de gens qui trauailloient en autre choſe particuliere. Alors nous demandaſmes combien l’on pouuoit trauailler de cuiure par an en chacune de ces maiſons ? & ils nous reſpondirent qu’il s’y en fabriquoit cent dix, ou ſix vingt mille Picos, deſquels le Roy en tiroit les deux tiers à cauſe que les mines eſtoient à luy, & que la montagne d’où ils les tiroient s’appelloit Corotumbaga, qui ſignifie riuiere de cuiure, pource que depuis le temps qu’elle eſtoit deſcouuerte, qui eſtoit de plus de doux cens ans, elle ne s’eſtoit iamais tarie, mais qu’au contraire l’on en treuuoit touſiours de plus en plus : ayant paſſé ces douze maiſons enuiron vne lieuë plus auant au long de la riuiere, dans vn grand carrefour fermé auec trois rangées de grilles de fer, nous viſmes trente maiſons diuiſées en cinq rangs, ſix en chaque rangée, leſquelles eſtoient auſſi fort longues & parfaites, auec de groſſes tours plaines de cloches de metail, de fer fondu, & force ouurages cizelés, enſemble des colonnes dorées, & ſon frontiſpice de pierre de taille ouuragée de quantité d’inuentions. En ce carrefour nous miſmes pied à terre auec la permiſſion du Chifuu, qui nous menoit à cauſe qu’il Page:Les voyages advantureux de Fernand Mendez Pinto.djvu/361 Page:Les voyages advantureux de Fernand Mendez Pinto.djvu/362 Page:Les voyages advantureux de Fernand Mendez Pinto.djvu/363 Page:Les voyages advantureux de Fernand Mendez Pinto.djvu/364 qu’autrement l’on ne luy feroit plus d’aumoſnes. Ces Bonzes ſeuls s’en allerent en proceſſion vers cette Idole qui eſtoit la principale, ſans que perſonne les vouluſt ſuiure, de peur qu’ils auoient d’entrer dans la ville ; & l’on dit que la meſme nuict d’apres qu’ils entrerent, ces monſtres du Diable faiſant leur ſacrifice auec parfums odorifetans, & autres ceremonies parmy eux accouſtumées, noſtre Seigneur permiſt parle iuſte chaſtiment de ſa diuine Iuſtice, que comme il eſtoit enuiron les onze heures du ſoir, la terre trembla derechef ſi fort, que les temples, les maiſons, les murs, & tous les autres edifices qu’il y auoit dans la ville, tomberent bouleuerſez par terre, où tous les Bonzes moururent ſans qu’il en eſchappaſt vn seul vif, & ſelon ce que le liure dit, ils aſſeurerent qu’ils eſtoient plus de quatre mille, que la terre s’entr’ouurant à boüillons il en eſtoit ſorty vne ſi grande abondance d’eau qu’elle auoit ſubmergé toute la ville, & qu’il en eſtoit demeuré vn lac creux de plus de cent braſſes de fonds. Ils nous raconterent auſſi pluſieurs particularitez fort eſtranges que nous admiraſmes grandement, & que depuis ce temps-là on appelloit ce lieu Fiunganorſée, c’eſt à dire, Chaſtiment du Ciel, ayant auparauant eſté nommé Cohilouzia, qui ſignifie Fleur du champ, comme i’ay deſ-ja dit cy-deuuant.